ESSO รายได้ขายลดฮวบ ฉุดผลงานปี 63 ขาดทุนเพิ่ม 158% เฉียด 8 พันลบ.
ESSO รายได้ขายลดฮวบ ฉุดผลงานปี 63 ขาดทุนเพิ่ม 158% เฉียด 8 พันลบ.
23 ก.พ. 2564

บริษัท เอสโซ่ (ประเทศไทย) จำกัด (มหาชน) หรือ ESSO รายงานผลการดำเนินงานงวดไตรมาส 4 และงวดปี 2563 ดังนี้

ทั้งนี้ รายได้จากการขายในไตรมาส 4 ปี 2563 และรายได้จากการขายปี 2563 ลดลงเมื่อเปรียบเทียบช่วงเวลาเดียวกันของปีก่อนหน้า โดยมีสาเหตุหลักมาจากการลดลงของราคาขายและปริมาณการขายผลิตภัณฑ์อันเนื่องมาจากการแพร่ระบาดของไวรัสโควิด-19 บริษัทฯ ได้เพิ่มความสำคัญในการลดต้นทุนในการดำเนินงานและประสบความสำเร็จในการลดค่าใช้จ่ายเพื่อตอบสนองต่อสภาพแวดล้อมของอุตสาหกรรมที่อ่อนแอและผลกระทบจาก COVID-19 โดยค่าใช้จ่ายในการขายและบริหารลดลงร้อยละ 15 ในปี2563
โดยในไตรมาส 4 ปี 2563 บริษัทฯ มีผลกำไรจากการขายเป็นจำนวน 566 ล้านบาท เปรียบเทียบกับผลขาดทุนจากการขายจำนวน 2,361 ล้านบาทในช่วงเวลาเดียวกันของปีก่อนหน้า ซึ่งแบ่งเป็นผลกำไรจากส่วนธุรกิจการกลั่นน้ำมันและการจัดจำหน่ายน้ำมันจำนวน 1,004 ล้านบาท อันมีสาเหตุหลักมาจากผลกระทบเชิงบวกของสินค้าคงคลังและค่าใช้จ่ายของการซ่อมบำรุงโรงกลั่นที่ลดลงในส่วนธุรกิจปิโตรเคมีมีผลขาดทุนจำนวน 438 ล้านบาท สะท้อนถึงกำไรขั้นต้นของพาราไซลีนที่ลดลงอย่างต่อเนื่องจากความไม่สมดุลของอุปสงค์และอุปทานในภูมิภาคในปี2563
ส่วนธุรกิจการกลั่นน้ำมันและการจัดจำหน่ายน้ำมันมีผลขาดทุนจากการขาย 8,327 ล้านบาท ซึ่งต่ำกว่าปีก่อนหน้า 5,733 ล้านบาท สาเหตุหลักมาจากผลกระทบเชิงลบจากสินค้าคงคลังและกำไรขั้นต้นของอุตสาหกรรมที่ลดลง ธุรกิจปิโตรเคมีมีผลขาดทุนจากการขาย 1,626 ล้านบาท เมื่อเทียบกับผลขาดทุน 1,512 ล้านบาทในปี 2562 ซึ่งสะท้อนถึงกำไรขั้นต้นของพาราไซลีนที่ยังคงอ่อนแอ